**ΠΡΟΣΚΛΗΣΗ ΣΥΝΕΛΕΥΣΗΣ ΤΩΝ ΠΙΣΤΩΤΩΝ ΤΗΣ ΥΠΟ ΕΙΔΙΚΗ ΔΙΑΧΕΙΡΙΣΗ ΕΤΑΙΡΕΙΑΣ ΜΕ ΤΗΝ ΕΠΩΝΥΜΙΑ «ΚΩΝΣΤΑΝΤΙΝΟΣ Γ.ΣΤΑΣΙΝΟΠΟΥΛΟΣ ΝΕΥΡΟΨΥΧΙΑΤΡΙΚΕΣ ΚΛΙΝΙΚΕΣ ΑΕ» ΣΥΜΦΩΝΑ ΜΕ ΤΟ ΑΡΘΡΟ 73 ΠΑΡ. 8 ΤΟΥ Ν. 4307/2014**

Δυνάμει της υπ’ αριθμόν **5439/03.05.2019** απόφασης του Μονομελούς Πρωτοδικείου Θεσσαλονίκης, η ανώνυμη εταιρεία με την επωνυμία «**ΚΩΝΣΤΑΝΤΙΝΟΣ Γ.ΣΤΑΣΙΝΟΠΟΥΛΟΣ ΝΕΥΡΟΨΥΧΙΑΤΡΙΚΕΣ ΚΛΙΝΙΚΕΣ ΑΕ**», η οποία εδρεύει στη Θεσσαλονίκη, επί της οδού Εγνατίας αρ. 95 με αριθμό ΓΕΜΗ 057701504000, ΑΦΜ 094342976, ΦΑΕ ΘΕΣΣΑΛΟΝΙΚΗΣ, τέθηκε σε καθεστώς έκτακτης ειδικής διαχείρισης σύμφωνα με τα άρθρα 68 επ. του Ν. 4307/2014.

Με την ως άνω απόφαση ορίστηκε ως ειδικός διαχειριστής της ανώνυμης εταιρείας με την επωνυμία «ΚΩΝΣΤΑΝΤΙΝΟΣ Γ.ΣΤΑΣΙΝΟΠΟΥΛΟΣ ΝΕΥΡΟΨΥΧΙΑΤΡΙΚΕΣ ΚΛΙΝΙΚΕΣ ΑΕ», ο **Χριστόδουλος Σεφέρης του Κωνσταντίνου** (εφεξής ο «Ειδικός Διαχειριστής»), κάτοικος Μαρκοπούλου, Αττικής (οδός Εθνικής Αντιστάσεως αρ. 36), νόμιμος ελεγκτής (ΑΦΜ 076446849, Δ.Ο.Υ. Κορωπίου, αριθμός διαβατηρίου Ηνωμένου Βασιλείου της Μεγάλης Βρετανίας και Βόρειας Ιρλανδίας 548068676)

Ο Ειδικός Διαχειριστής **ΠΡΟΣΚΑΛΕΙ**, σύμφωνα με το άρθρο 73 παρ. 8 του Ν. 4307/2014, τους πιστωτές της υπό ειδική διαχείριση εταιρείας με την επωνυμία «ΚΩΝΣΤΑΝΤΙΝΟΣ Γ. ΣΤΑΣΙΝΟΠΟΥΛΟΣ ΝΕΥΡΟΨΥΧΙΑΤΡΙΚΕΣ ΚΛΙΝΙΚΕΣ Α.Ε» σε συνέλευση στην έδρα της εταιρείας στη Θεσσαλονίκη, επί της οδού Εγνατίας αριθμός 95, **την 11.09.2023, ημέρα Δευτέρα και ώρα 10:00 π.μ.**, προκειμένου να εγκρίνουν τη μοναδική προσφορά που κατατέθηκε από **τον Παναγιώτη Δαγδαλένη του Ιωάννη και της Κωνσταντίνας, ιδιωτικό υπάλληλο, κάτοικο Θεσσαλονίκης, οδός Ερμού αρ. 46,** για την αγορά της περιουσίας που αφορά στην Ομάδα Ενεργητικού Δ’ της υπό ειδική διαχείριση τελούσης ανώνυμης εταιρείας με την επωνυμία «**ΚΩΝΣΤΑΝΤΙΝΟΣ Γ.ΣΤΑΣΙΝΟΠΟΥΛΟΣ ΝΕΥΡΟΨΥΧΙΑΤΡΙΚΕΣ ΚΛΙΝΙΚΕΣ ΑΕ**», στα πλαίσια του Δημόσιου Πλειοδοτικού Διαγωνισμού που διενέργησε ο Ειδικός Διαχειριστής την 21η Ιουλίου 2023 και να αποφασίσουν την υποβολή ή μη της έκθεσης του Ειδικού Διαχειριστή στο Μονομελές Πρωτοδικείο Θεσσαλονίκης, σύμφωνα με το άρθρο 73 παρ. 8 του Ν. 4307/2014.

Δυνάμει του ως άνω άρθρου, δικαίωμα συμμετοχής στη συνέλευση των πιστωτών έχουν οι αναφερόμενοι στην από 14.06.2018 βεβαίωση κατάστασης πιστωτών, την οποία συνέταξε ο ορκωτός ελεγκτής Αλέξης Χατζηπαύλου με Α.Μ. ΔΟΕΛ 42351 της εταιρείας με την επωνυμία «DELOITTE Ανώνυμη Εταιρεία Ορκωτών Ελεγκτών Λογιστών» σύμφωνα με την παράγραφο 4 του άρθρου 68 του Ν. 4307/2014, εφόσον δεν έχουν ικανοποιηθεί έως την δημοσίευση της παρούσας πρόσκλησης.

Η απόφαση για την υποβολή ή μη της έκθεσης του Ειδικού Διαχειριστή στο Μονομελές Πρωτοδικείο Θεσσαλονίκης θα ληφθεί με πλειοψηφία επί του συνόλου των εκπροσωπούμενων στη συνέλευση απαιτήσεων των πιστωτών της «**ΚΩΝΣΤΑΝΤΙΝΟΣ Γ.ΣΤΑΣΙΝΟΠΟΥΛΟΣ ΝΕΥΡΟΨΥΧΙΑΤΡΙΚΕΣ ΚΛΙΝΙΚΕΣ ΑΕ**». Ως απαιτούμενη απαρτία για τη νόμιμη σύγκληση της συνέλευσης των πιστωτών ορίζεται η πλειοψηφία των απαιτήσεων των πιστωτών της «**ΚΩΝΣΤΑΝΤΙΝΟΣ Γ.ΣΤΑΣΙΝΟΠΟΥΛΟΣ ΝΕΥΡΟΨΥΧΙΑΤΡΙΚΕΣ ΚΛΙΝΙΚΕΣ ΑΕ**». Σε περίπτωση που οι αναφερόμενοι στην ανωτέρω κατάσταση πιστωτών είναι νομικά πρόσωπα, οι εκπρόσωποι που θα παραστούν στη συνέλευση των πιστωτών για λογαριασμό τους πρέπει να προσκομίσουν ρητή και ειδική προς τούτο εντολή για τη νόμιμη παράστασή τους στη συνέλευση.

Οι πιστωτές δύνανται να παραλαμβάνουν από την ημέρα δημοσίευσης της παρούσας πρόσκλησης και μέχρι την ημερομηνία σύγκλησης της συνέλευσης πιστωτών (δηλαδή για χρονική περίοδο πέραν των δέκα (10) ημερών) αντίγραφο της προσφοράς που υπέβαλε ο Παναγιώτης Δαγδαλένης του Ιωάννηείτε αυτοπροσώπως από τα γραφεία της υπό ειδική διαχείρισης εταιρείας, επί της οδού Εγνατίας, αριθμός 95 είτε με ηλεκτρονική αλληλογραφία απευθύνοντας αντίστοιχο αίτημα στην ηλεκτρονική διεύθυνση του εκπροσώπου του ειδικού διαχειριστή κ. Νίκου Μαράντου ( nmarantos@nmadvisors.gr ).

Για οποιαδήποτε πληροφορία οι πιστωτές μπορούν να απευθύνονται στον κ. Νικόλαο Μαράντο, email nmarantos@nmadvisors.gr .

Θεσσαλονίκη, 27.07.2023

Ο Ειδικός Διαχειριστής